Kuopion kaupunginkirjasto

Ompeluseuran korjauspajat syyskaudella 2026
2026-09-02 13:00 - 17:30 (Europe/Helsinki) | Kuopion museo
Ompeluseuran korjauspajat museon tiloissa syyskaudella 2026:

Ke 5.8.
Retkeilyvarusteet kuntoon & tanssitaiteilija ja sellisti Outi Markkula
Ke 2.9.
Korjataan ja parsitaan käsin & kitarataiteilija Mikko Siirola
Ke 7.10.
Vetoketjujen vaihtotalkoot & näyttämötaiteilija Lasse Forsgren: Alusta
Ke 4.11
Korjataan kodin tekstiilejä & kuvataiteilijat Jenni Ahokivi ja Maiju Ruuskanen
Ke 2.12
Korjataan joululahjaksi & muusikko Antti Raekallio: MusaMyllyn joulu

Ke 5.8.26 klo 13–17.30
Kuopion museon monitoimitila, vapaa pääsy

OMPELUSEURAT: Retkeilyvarusteet kuntoon & tanssitaitelija ja sellisti Outi Markkula
Aloitetaan syyskausi korjaamalla kuntoon retkivarusteet: reppujen hihnat, vaellushousun polvet, makuupussin suojapussin reiät jne.
Voit tulla teemasta riippumatta kysymään neuvoa kaikenlaisten korjaustöiden kanssa. Korjausaktiivit ohjaavat ja auttavat korjaamisen alkuun. Pajaan saa tulla ilman ennakkoilmoittautumista oman aikataulun mukaan. Paikan päällä on ompelukoneita ja korjaamiseen paikkakankaita, lankoja ynnä muuta. Voit tuoda käyttöön ja kiertoon myös omia korjausmateriaaleja.
Esiintyjänä tanssitaiteilija ja sellisti Outi Markkula, jonka repertuaarissa sellon ja ihmisen ääni sekä soitin ja soittaja kietoutuvat yhteen. Esitysaika klo 17.00. Korjaaminen saa jatkua esityksen aikana. Korjauspaja päättyy esityksen jälkeen.
Tapahtumassa on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää aihetta käsittelevää kirjallisuutta.
Yhteistyössä Jätekukko, Kuopion museo, Kuopion kaupunginkirjasto, Elävä säätiö, Taike ja ITAK
Ohjelmamuutokset ja täydennykset mahdollisia.
Lisätietoja OMPELUSEURAT-Instagramista.

Ke 2.9.26 klo 13–17.30
Kuopion museon aula, vapaa pääsy
OMPELUSEURAT: Korjataan ja parsitaan käsin & kitarataiteilija Mikko Siirola
Korjataan keskittyneesti käsin syksyn hitaudessa museon aulassa rappusten alla. Aloittelija tai taideparsija – tule oppimaan yhdessä ja jakamaan taitoja! Parsitaan sukat, lapaset, sormikkaat, korjataan paita, housut, neuleen resorit ja otetaan kiinni karanneet silmukat.
Teemasta riippumatta mukaan saa tulla kaikenlaisten korjaustöiden kanssa, mutta tällä kertaa käytössä ei ole ompelukoneita. Korjausaktiivit neuvovat ja auttavat korjaamisen alkuun.
Pajaan voi tulla ilman ennakkoilmoittautumista oman aikataulun mukaan. Paikan päältä löytyy korjaamiseen neuloja ja lankoja, paikkakankaita ym. Voit tuoda käyttöön ja kiertoon myös omia parsintaan ja korjauskirjontaan sopivia lankakeriä.
Musiikin taiteilee käsityönä kitarataiteilija Mikko Siirola, joka työskentelee monilla musiikin sektoreilla klassisesta musiikista väkevään avantgardeen. Siirola tekee aktiivista yhteistyötä eri taiteenalojen ammattilaisten kanssa ja myös opettaa kitaransoittoa. www.mikkosiirola.fi
Esitysaika on klo 17.00. Korjaaminen saa jatkua esityksen aikana.
Tapahtumassa on esillä pieni näyttely korjausteemaan liittyviä kirjoja. Kuopion kaupunginkirjaston vinkkilistan avulla kirjastosta voi lainata lisää aihetta käsittelevää kirjallisuutta.
Yhteistyössä Jätekukko, Kuopion museo, Kuopion kaupunginkirjasto, Elävä säätiö, Taike ja ITAK
Ohjelmamuutokset ja täydennykset mahdollisia.
Lisätietoja OMPELUSEURAT-Instagramista.

Ke 7.10.26 klo 13–17.30
Kuopion museon monitoimitila, vapaa pääsy

OMPELUSEURAT: Vetoketjujen vaihtotalkoot & näyttämötaiteilija Lasse Forsgren: Alusta
Lokakuun kunniaksi korjataan vetoketjuja ja muita murheenkryynejä. Vetoketju on usein vaatteen heikoin osa. Takkiketjun vaihto voi onnistua melko helpostikin jopa ilman vanhojen ompeleiden tai ketjun purkamista.
Voit tulla teemasta riippumatta kysymään neuvoa kaikenlaisten korjaustöiden kanssa ja oman aikataulun mukaan. Korjausaktiivit neuvovat korjaamisen alkuun.
Paikan päältä löytyy ompelukoneita ja rajoitettu valikoima vetoketjuja, paikkakankaita, lankoja ym. Voit tuoda käyttöön ja kiertoon myös omia korjausmateriaaleja.
Illan lopuksi näyttämöllä Lasse Forsgrén: Alusta:
Lasse Forsgren työskentelee paljolti eri taiteenlajien raja- ja reuna-alueilla. Tällä kertaa tutkailevan työskentelyn ja taiteellisen ulostulon pontimena on sana ”alusta” kaikissa merkityksissään.
Esitysaika klo 17.00. Korjaaminen saa jatkua esityksen aikana. Korjauspaja päättyy esityksen jälkeen.
Tapahtumassa on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää aihetta käsittelevää kirjallisuutta.
Yhteistyössä Jätekukko, Kuopion museo, Kuopion kaupunginkirjasto, Elävä säätiö, Taike ja ITAK
Ohjelmamuutokset ja täydennykset mahdollisia.
Lisätietoja OMPELUSEURAT-Instagramista.

Ke 4.11.26 klo 13–17.30
Kuopion museon monitoimitila, vapaa pääsy

OMPELUSEURAT: Korjataan kodin tekstiilejä & kuvataiteilijat Jenni Ahokivi ja Maiju Ruuskanen

Vuodevaatteet hiutuvat ja repeilevät? Käsipyyhkeiden lenksut rikki? Pyyhkeiden reunat repsottaa? Tule korjaamaan vahvistamalla, paikkaamalla tai yhdistämällä lisäaikaa lempikankaille, saamaan ja jakamaan neuvoja lakanankorjaukseen. Voit tuoda mukanasi korjauskäyttöön ja kiertoon puhtaita käytettyjä lakanakankaita.
Teemasta riippumatta voit tulla kysymään neuvoa kaikenlaisten korjaustöiden kanssa ja oman aikataulun mukaan. Korjausaktiivit neuvovat korjaamisen alkuun. Paikan päältä löytyy ompelukoneita ja korjaamiseen paikkakankaita, lankoja ym. tarvikkeita.
Kuvataiteilijat Jenni Ahokivi ja Maiju Ruuskanen piirtävät ja maalaavat korjausolohuoneessa ompelevia ihmisiä hetken kuviksi koko tapahtuman ajan.
Tapahtumassa on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää aihetta käsittelevää kirjallisuutta.
Yhteistyössä Jätekukko, Kuopion museo, Kuopion kaupunginkirjasto, Elävä säätiö, Taike ja ITAK
Ohjelmamuutokset ja täydennykset mahdollisia.
Lisätietoja OMPELUSEURAT-Instagramista.

Ke 2.12.26 klo 13–17.30
Kuopion museon monitoimitila, vapaa pääsy

OMPELUSEURAT: Korjaa joululahjaksi & muusikko Antti Raekallio
Kartoita läheisten korjaustarpeet ja tule salaisiin korjaushommiin. Korjataan joululahjaksi vaatteita ja tekstiilejä, parsitaan pehmeä paketti – läheisille, tutuille, tuntemattomille tai itselle. Vietetään yhdessä aikaa kuluttamisen sijaan korjaten ja opitaan toisiltamme.
Korjausolohuoneeseen saa tulla ilman ennakkoilmoittautumista oman aikataulun mukaan ja kysyä neuvoa kaikenlaisten töiden kanssa. Korjausaktiivit auttavat töiden alkuun. Paikan päältä löytyy ompelukoneita ja paikkakankaita, lankoja ym. tarvikkeita Voit tuoda käyttöön ja kiertoon myös omia korjausmateriaaleja ja korjattavaa.
Illan esitys klo 17.00: MusaMyllyn joulu
Antti Raekallion MusaMylly on yhden miehen orkesteri, joka yhdistelee akustisia ja sähköisiä soittimia sekä mekaniikkaa. MusaMylly jauhaa rytmejä ja säveliä myllärinsä ohjauksessa. Joulukuun korjauspajalla esitys yhdistelee improvisoidusti kansanmusiikkia, joululauluja, electronicaa ja Raekallion eri teatteriesityksiin säveltämää musiikkia.
Korjaaminen saa jatkua esityksen aikana. Korjauspaja päättyy esityksen jälkeen.
Tapahtumassa on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää aihetta käsittelevää kirjallisuutta.
Yhteistyössä Jätekukko, Kuopion museo, Kuopion kaupunginkirjasto, Elävä säätiö, Taike ja ITAK
Ohjelmamuutokset ja täydennykset mahdollisia.
Lisätietoja OMPELUSEURAT-Instagramista.
